Diari Oficial de la Generalitat Valenciana


Sumari del DOGV 682, del 16-10-1987 (1987/800863)

ORDRE de 30 de setembre de 1987, de la Conselleria d'Indústria, Comerç i Turisme, per la qual es concedeixen ajudes a les corporacions locals amb l'objecte de fomentar diverses actuacions.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   682

Data del DOGV
:   16-10-1987

Secció del DOGV
:   ALTRES DISPOSICIONS

Número del document
:   1987/800863


Data del document
:   30-09-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 30 de setembre de 1987, de la Conselleria d'Indústria, Comerç i Turisme, per la qual es concedeixen ajudes a les corporacions locals amb l'objecte de fomentar diverses actuacions.  
La favorable acollida dispensada per nombroses Corporacions Locals a les activitats de coordinació acordades entre aquestes i la Generalitat Valenciana en matèria de comerç i activitat comercial, així com la conveniència d'impulsar l?extensió i millora dels serveis relacionats amb elles, mereix la implantació d'una modalitat de subvencions que contribuesca a consolidar i estimular les actuacions actuals, així com el seu desplegament progressiu en l?àmbit de l'Administració Local.  
En consideració a tals circumstàncies, i a proposta de la Direcció General de Comerç, aquesta Conselleria ha disposat:  
Article 1r  
La Conselleria d?Indústria, Comerç i Turisme, a través de la Direcció General de Comerç, podrà concedir subvencions a les Corporacions Locals que hagen coordinat les seues actuacions, en matèria de comerç i activitat comercial, amb la Generalitat Valenciana.  
Article 2n  
Seran objecte d'aquestes subvencions la creació, ampliació i millora dels serveis municipals relacionats amb el comerç i l'activitat comercial, les activitats desplegades per a la formació del personal assignat a aquestes i les relacionades amb la millora directa i indirecta del nivell d'informació i formació de les persones dedicades a l'activitat comercial, així com aquelles accions complementàries que tendesquen al perfeccionament de les actuacions coordinades.  
Article 3r  
1. Les Corporacions Locals susceptibles de ser beneficiàries de les ajudes contemplades en la present ordre, presentaran la corresponent sol·licitud, segons el model que s'adjunta com a Annex, en la Direcció General de Comerç o en els Serveis Territorials de Comerç d'Alacant, Castelló i València, acompanyada de la documentació següent:  
a) Certificació de l'Acord Plenari de la Corporació en què s'expresse la necessitat de sol·licitar la subvenció.  
b) Memòria descriptiva de la inversió o de les activitats realitzades i certificació de les despeses efectuades per a la seua execució.  
2. 1 termini de presentació de sol·licituds finalitzarà el dia 20 de novembre de 1987.  
Article 4t  
1. Rebudes les sol·licituds, i la documentació corresponent, el Director General de Comerç resoldrà sobre la concessió de la subvenció i en ella es fixarà, expressament, la quantia atorgada.  
2. Per a la graduació de la quantia de les subvencions a què es refereix el paràgraf anterior, s'hi tindrà en compte tant els mitjans materials i personals aportats per les Corporacions Locals com, si fa el cas, els criteris objectius complementaris que, amb caràcter general, establesca la Direcció General de Comerç.  
Article 5é  
Les subvencions regulades per aquesta disposició es concediran amb càrrec al crèdit del concepte 741 del Programa d'Ordenació del Comerç i Promoció Comercial del vigent Pressupost de Despeses.  
DISPOSICIONS FINALS  
Primera  
El Director General de Comerç queda facultat per al desplegament i aplicació del que disposa la present Ordre.  
Segona  
La present Ordre entrarà en vigor el dia de la seua publicació al Diari Oficial de la Generalitat Valenciana.  
València, 30 de setembre de 1987.  
El Conseller d?Indústria, Comerç i Turisme  
ANDRES GARCIA RECHE  
ANNEX  
MODEL DE SOL·LICITUD  
Sr(a). ??????.. Alcalde-President de l'Ajuntament de ..?????????  
EXPOSA: Que tenint coneixement de l'Ordre de 30 de setembre de 1987, de la Conselleria d?Indústria, Comerç i Turisme, per la qual es concedeixen ajudes a les Corporacions Locals amb l'objecte de fomentar diverses actuacions conjuntes, ?????????????????.  
(1), en la seua sessió de ???????.. de ?????. de 1987 va prendre el següent Acord.  
(2) En conseqüència, se sol·licita d'aqueixa Direcció General de Comerç que, havent presentat aquesta sol·licitud en temps i forma, se li concedesca a l'Ajuntament de, la subvenció a que fa referència l'Ordre esmentada.  
???????...., ???????.. de ?????????.. de 1987.  
L'Alcalde-President  
(1) Organ competent de l'Ajuntament.  
(2) Transcriure l'Acord adoptat.  
IL·LM. SR. DIRECTOR GENERAL DE COMERÇ. CONSELLERIA D'INDUSTRIA, COMERÇ I TURISME.  
MODEL DE CERTIFICACIO  
Sr(a) ????????, Secretari General de l'Ajuntament de   
CERTIFIQUE:  
1r. Que en relació amb les matèries que són objecte de la subvenció per de Ordre 30 de setembre de 1987, de la Conselleria d?Indústria, Comerç i Turisme, s'han tramitat degudament per aquesta Corporació un conjunt d'expedients de despeses que totalitzen, fins el dia d'avuí, un import de pagaments de ???????.... pessetes.  
2n. Que l'Ajuntament de ??????????. subscrigué en data de ????.. de ??. de 198 ???????., el Conveni de col·laboració amb la Generalitat Valenciana, a fi de coordinar les actuacions en matèria de comerç i activitat comercial.  
Per a que conste als efectes oportuns, subscric la present, amb le Vist-i-plau del Sr. Alcalde-President de la Corporació,  
a ?????????, de ????????. de 1987.  
EL SECRETARI GENERAL.  
Vist i Plau L'ALCALDE-PRESIDENT.